LISÄTALOUSARVIOESITYS NRO 6 VUODEN 2012 YLEISEEN TALOUSARVIOON YLEINEN TULOTAULUKKO MENOTAULUKKO PÄÄLUOKITTAIN Pääluokka III – Komissio /* COM/2012/0632 final */





LISÄTALOUSARVIOESITYS NRO 6 VUODEN 2012 YLEISEEN TALOUSARVIOON YLEINEN TULOTAULUKKO MENOTAULUKKO PÄÄLUOKITTAIN Pääluokka III – Komissio Euroopan komissio ottaa huomioon – Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa, – Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan, – 1 päivänä joulukuuta 2011 hyväksytyn Euroopan unionin yleisen talousarvion varainhoitovuodeksi 2012[2], – 20 päivänä huhtikuuta 2012 hyväksytyn lisätalousarvion nro 1/2012[3], – 12 päivänä kesäkuuta 2012 hyväksytyn lisätalousarvion nro 2/2012[4], – 5 päivänä heinäkuuta 2012 hyväksytyn lisätalousarvion nro 3/2012[5], – 20 päivänä kesäkuuta 2012 hyväksytyn lisätalousarvioesityksen nro 4/2012[6], – 19 päivänä syyskuuta 2012 hyväksytyn lisätalousarvioesityksen nro 5/2012[7], ja esittää budjettivallan käyttäjälle lisätalousarvioesityksen nro 6 vuoden 2012 talousarvioon. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-en.htm). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLTÖ 1. Johdanto.. 4 2. Tulot.. 4 2.1. Omien varojen määrien tarkistaminen.. 4 2.2. Muut tulot.. 6 3. Maksumäärärahojen lisäys.. 6 3.1. Otsake 1 a: Kasvua ja työllisyyttä edistävä kilpailukyky.. 7 3.2. Otsake 1 b: Kasvua ja työllisyyttä edistävä koheesio.. 10 3.3. Otsake 2: Luonnonvarojen suojelu ja hallinta.. 12 3.4. Otsake 3 a: Vapaus, turvallisuus ja oikeus. 13 3.5. Otsake 4: EU maailmanlaajuisena toimijana.. 14 4. Maksusitoumus- ja maksumäärärahojen vähennykset.. 15 5. Tiivistelmätaulukko rahoituskehyksen otsakkeittain.. 18 1. Johdanto Tässä vuotta 2012 koskevassa lisätalousarvioesityksessä (LTE) nro 6 tarkistetaan seuraavat seikat: – tehdään tavanomainen tuloarvioiden päivitys omia varoja ja muita tuloja koskevien ennakkoarvioiden tuoreimman tarkistuksen jälkeen; – esitetään maksumäärärahojen lisäämistä monivuotisen rahoituskehyksen otsakkeissa 1 a, 1 b, 2, 3 a ja 4 lähes 9,0 miljardilla eurolla jäljellä olevien rahoitustarpeiden kattamiseksi vuoden loppuun asti, jotta voidaan täyttää sitoumukset ja välttää taloudelliset seuraamukset ja jotta tuensaajat saavat sovittujen EU:n politiikkojen mukaisen rahoituksen, jota koskevat maksusitoumukset on hyväksytty aiemmissa vuotuisissa talousarvioissa; komission mukaan määrärahoja voidaan kohdentaa uudelleen yhteensä 47,4 miljoonan euron edestä; – vähennetään 133,4 miljoonaa euroa talousarvion maksusitoumusmäärärahoista talousarvion toteuttamisen tuoreimman tilanteen ja loppuvuoden todellisten tarpeiden tarkistettujen arvioiden huomioon ottamiseksi. Omien varojen muutokset ja huomattava 3 525 miljoonan euron sakko- ja korkotulojen lisäys kasvattaa tuloja nettomääräisesti yhteensä 3 080,8 miljoonaa euroa, mikä puolestaan vähentää lisätalousarvioesityksen nro 6 vaikutusta jäsenvaltioiden BKTL:on perustuviin maksuosuuksiin. Pyydettyjen maksumäärärahojen kokonaismäärä on 138 752,8 miljoonaa euroa eli 1,08 prosenttia suhteessa Euroopan unionin BKTL:on. Tämä jättää 3 451,4 miljoonaa euroa liikkumavaraa monivuotisen rahoituskehyksen vuoden 2012 maksujen enimmäismäärään nähden. 2. Tulot 2.1. Omien varojen määrien tarkistaminen Komissio on tarkistanut omista varoista laaditut ennakkoarviot 22. toukokuuta 2000 annetun neuvoston asetuksen (EY, Euratom) N:o 1150/2000[8] 16 artiklan mukaisesti. Tarkistukset koskivat etenkin alv- ja BKTL-saldoja sekä perinteisiä omia varoja. Komissio ehdottaa tällä hetkellä käytettävissä olevien tietojen perusteella, että omiin varoihin kuuluviin aikaisempien vuosien alv- ja BKTL-saldoihin otetaan 497,3 miljoonaa euroa. Tämä lisäys koskee talousarvion tulopuolen lukuja 31[9] ja 32[10]. Jäsenvaltiokohtaiset saldolaskelmat ovat tässä vaiheessa alustavia, koska alv- ja BKTL-tietojen tarkistaminen on vielä kesken. Komissio voi tämän vuoksi päättää tarkistaa arvioitaan tätä lisätalousarvioesitystä koskevan menettelyn aikana. Komissio ehdottaa lisäksi, että perinteisten omien varojen määrään tehdään 950 miljoonan euron vähennys tulotaulukon luvussa 12[11], jotta tähän mennessä talousarvion käyttöön asetettujen tullimaksujen kehityssuuntaus voidaan ottaa huomioon. Jos vuoden viimeisellä neljänneksellä toteutuneita määriä koskevien uusien tietojen perusteella näyttää siltä, että todellinen määrä poikkeaa tästä arviosta merkittävästi, komissio tarkistaa vielä arvioitaan talousarviomenettelyn aikana. 2.2. Muut tulot Talousarvioon alun perin otettuihin arvioihin ehdotetaan tähän mennessä tuloutettujen ja todennäköisesti vielä tuloutettavien määrien perusteella 3 533,5 miljoonan euron lisäystä. Seuraavassa taulukossa on yksityiskohtainen erittely tarkistuksesta. Tulopuolen budjettikohta || Talousarvio 2012 || LTE nro 6/2012 || Uusi määrä 5 2 0 0 — Sijoitetuista tai lainatuista varoista kertyneet tulot, pankkikorot ja muut erät || 6 500 000 || 3 500 000 || 10 000 000 5 2 1 0 — Komissiolle siirretyt, tuettujen elinten tileille sijoitetuista tai lainatuista varoista kertyneet tulot, pankkikorot ja muut erät || 10 000 000 || 5 000 000 || 15 000 000 Yhteensä ¾ Tulot sijoitetuista tai lainatuista varoista sekä tuettujen elinten tileiltä kertyneistä pankkikoroista ja muista eristä || 16 500 000 || 8 500 000 || 25 000 000 7 0 0 0 — Korot, joita peritään jäsenvaltioiden valtionkassojen tileille suoritettavista viivästyneistä maksuista || 5 000 000 || 155 000 000 || 160 000 000 7 0 1 — Sakoista kertyvät viivästys- ja muut korot || 15 000 000 || 265 000 000 || 280 000 000 7 1 0 — Sakot, uhkasakot ja seuraamusmaksut || 100 000 000 || 3 075 000 000 || 3 175 000 000 7 1 2 — Perustamissopimuksen mukaisen velvollisuuden täyttämättä jättämisen toteamista koskevan Euroopan unionin tuomioistuimen tuomion noudattamatta jättämisestä jäsenvaltioille määrätyt uhkasakot ja kiinteämääräiset hyvitykset || p.m. || 30 000 000 || 30 000 000 Yhteensä ¾ Viivästyskorot ja sakot || 120 000 000 || 3 525 000 000 || 3 645 000 000 Yhteensä || 136 500 000 || 3 533 500 000 || 3 670 000 000 3. Maksumäärärahojen lisäys Kaikkia komission yksiköitä pyydettiin syyskuussa päivittämään ennusteensa vuoden 2012 loppuun saakka ulottuvista tarpeistaan ja esittämään pyyntönsä maksumäärärahojen mukauttamiseksi. Tarkistetut tiedot muodostavat perustan kokonaismäärärahasiirrolle (DEC 34/2011), jolla on tarkoitus mukauttaa hyväksyttyjä maksumäärärahoja budjettikohtien välillä tuoreimpien päivitettyjen tarpeiden mukaisesti. Valmistellessaan vuoden 2012 kokonaismäärärahasiirtoa komissio pyrki tasapainottamaan joissakin budjettikohdissa ilmennyttä maksumäärärahojen lisätarvetta toisiin budjettikohtiin osoitetuilla määrillä, jotka olisivat muuten jääneet käyttämättä. Näin tähdättiin talousarvion täysimääräiseen toteuttamiseen. Ehdotus koskee 419,7 miljoonan euron määrää, joka vastaa noin 0,3:a prosenttia vuoden 2012 talousarvion hyväksyttyjen maksujen kokonaismäärästä. Tämä ehdotus koskee yhteensä 110:tä budjettikohtaa (joista 65:een ehdotetaan lisäyksiä ja 45:een vähennyksiä). Vuoden 2011 vastaavan kokonaismäärärahasiirron suuruus oli 719,2 miljoonaa euroa, ja vuonna 2010 se oli 1 792 miljoonaa euroa. Tämänvuotinen melko alhainen määrä kertoo hyvin tiukasta maksumäärärahatilanteesta vuoden 2012 talousarviossa, koska ainoastaan 419,7 miljoonaa euroa voidaan kohdentaa uudelleen. Tämän vuoksi lisäyksiä koskevista pyynnöistä on voitu täyttää vain osa. Kuten varainhoitovuoden kuluessa on jo ennakoitu ja tiedotettu, pyynnöt ovat yksinkertaisesti liian suuria, jotta ne voitaisiin täyttää kohdentamalla uudelleen vuoden 2012 talousarviosta käytettävissä olevia määrärahoja. Siksi on turvauduttava lisätalousarvioon. Pyyntöä tarkasteltaessa olisi otettava huomioon myös se, että vuodeksi 2012 hyväksytyssä talousarviossa maksumäärärahojen määrä oli 3,6 miljardia euroa komission talousarvioesitystä pienempi, minkä vuoksi maksutilanne on ollut vuoden alusta lähtien hyvin tiukka. Siksi komissio joutuu turvautumaan yhteiseen lausumaan, josta sovittiin vuoden 2012 talousarvion sovittelumenettelyssä ja joka oli osa 19. marraskuuta 2011 hyväksyttyjä yhteisiä päätelmiä. Lausumassa neuvosto ja Euroopan parlamentti pyysivät komissiota ”esittämään lisätalousarviossa pyynnön maksumäärärahojen lisäämisestä siinä tapauksessa, että varainhoitovuoden 2012 talousarvion määrärahat eivät riitä kattamaan [...] menoja”. Neuvosto ja Euroopan parlamentti puolestaan lupasivat muodostaa ”kantansa mahdollisiin lisätalousarvioesityksiin mahdollisimman nopeasti, jottei maksumäärärahoihin synny vajeita”. 3.1. Otsake 1 a: Kasvua ja työllisyyttä edistävä kilpailukyky Otsakkeeseen 1 a pyydetään lisäämään 11 budjettikohtaan yhteensä 625,3 miljoonaa euroa seuraavasti: Budjetti­kohta || Budjettikohdan nimike || Maksut (euroa) 02 04 01 01 || Avaruustutkimus || 43 000 000 02 04 01 02 || Turvallisuustutkimus || 35 000 000 02 05 01 || Eurooppalaiset satelliittinavigointiohjelmat (EGNOS ja Galileo) || 4 850 000 04 05 01 || Euroopan globalisaatiorahasto (EGR) || 17 657 535 08 02 01 || Yhteistyö – Terveys || 79 790 000 08 04 01 || Yhteistyö – Nanotieteet, nanoteknologia, materiaalit ja uudet tuotantoteknologiat || 63 906 000 08 06 01 || Yhteistyö – Ympäristö (mukaan luettuna ilmastonmuutos) || 39 113 000 08 10 01 || Ideat || 30 000 000 09 04 01 01 || Tuki tieto- ja viestintäteknologian tutkimusyhteistyölle (TVT – Yhteistyö) || 30 000 000 15 02 22 || Elinikäinen oppiminen || 180 000 000 15 07 77 || Ihmiset || 102 000 000 Yhteensä || 625 316 535 02 04 01 01 — Avaruustutkimus (+ 43 miljoonaa euroa) Lokakuun 2012 puolivälissä budjettikohdan maksumäärärahoista oli toteutettu 94,6 prosenttia. Lisäys tarvitaan kattamaan maksamatta olevat sitoumukset seuraavasti: – Tuensaajien pyytämät väli- ja loppumaksut, jotka perustuvat jo vuosina 2007, 2008, 2009 ja 2010 järjestettyjen ehdotuspyyntöjen perusteella allekirjoitettuihin avustussopimuksiin. Nämä ovat sopimuksiin ja säädöksiin perustuvia velvoitteita (kuuluvat maksamatta oleviin sitoumuksiin); – FP7-SPACE-2011-1-ehdotuspyyntöjen perusteella jo allekirjoitettujen avustussopimusten (7 hanketta) maksamatta olevia sitoumuksia koskevat ennakkomaksut. Kaikki tähän ehdotuspyyntöön liittyvät avustussopimukset on allekirjoitettava vuoden 2012 aikana; – FP7-SPACE-2012-1-ehdotuspyyntöjen perusteella allekirjoitettavien uusien avustussopimusten ennakkomaksut. Avustukset olisi maksettava vuoden 2012 loppuun mennessä (42 hanketta). 02 04 01 02 — Turvallisuustutkimus (+ 35 miljoonaa euroa) Lokakuun 2012 puolivälissä budjettikohdan maksumäärärahoista oli toteutettu 100 prosenttia. Lisäys tarvitaan kattamaan maksamatta olevat sitoumukset seuraavasti: – Tuensaajien pyytämät väli- ja loppumaksut, jotka perustuvat jo vuosina 2007, 2008, 2009 ja 2010 järjestettyjen ehdotuspyyntöjen perusteella allekirjoitettuihin avustussopimuksiin. Nämä ovat sopimuksiin ja säädöksiin perustuvia velvoitteita (kuuluvat maksamatta oleviin sitoumuksiin); – FP7-SEC-2011-1-ehdotuspyyntöjen perusteella jo allekirjoitettujen avustussopimusten (33 hanketta) maksamatta olevia sitoumuksia koskevat ennakkomaksut. Kaikki tähän ehdotuspyyntöön liittyvät avustussopimukset on allekirjoitettava vuoden 2012 aikana; – FP7-SEC-2012-1-ehdotuspyyntöjen perusteella allekirjoitettavien uusien avustussopimusten ennakkomaksut. Avustukset olisi maksettava vuoden 2012 loppuun mennessä (7 hanketta). 02 05 01 — EU:n satelliittinavigointiohjelmat (EGNOS ja Galileo) (+ 4,9 miljoonaa euroa) Määrärahoja pyydetään lisäämään 4,9 miljoonaa euroa, jotta komissio voi täyttää Euroopan avaruusjärjestön (ESA) kanssa allekirjoitetun tehtävien siirtoa koskevan sopimuksen mukaiset velvoitteensa (maksamatta olevien sitoumusten hoitaminen). Kokonaismäärärahasiirron yhteydessä on jo pyydetty 17,2 miljoonaa euroa. Maksumäärärahat käytetään ESA:n kanssa tehdyn sopimuksen mukaisen toisen vuosimaksun suorittamiseen ja jo vuonna 2011 käynnistettyjen lisähankintojen rahoittamiseen (8 lisäsatelliittia + Ariane 5 -mukautukset + maksut). Nämä ovat säädöksiin perustuvia velvoitteita. 04 05 01 — Euroopan globalisaatiorahasto (EGR) (+ 17,7 miljoonaa euroa) Vuoden 2012 talousarviossa EGR-budjettikohtaan otetut 50 miljoonan euron maksumäärärahat on käytetty loppuun. Lisäys tarvitaan kattamaan viittä tapausta koskevat maksut. Ehdotus EGR:n varojen käyttöönotosta esitetään lokakuun loppuun / marraskuun alkuun mennessä. Kyseiset tapaukset koskevat Tanskasta, Espanjasta, Italiasta, Itävallasta, Romaniasta ja Suomesta tulleita hakemuksia. 08 02 01 — Yhteistyö – Terveys (+ 79,8 miljoonaa euroa) Lokakuun puolivälissä budjettikohdan maksuista oli toteutettu 97,1 prosenttia. Lisäys tarvitaan kattamaan aikaisempiin ehdotuspyyntöihin (FP-7-Health-2007/2008/2009/2010) liittyvät 9,8 miljoonan euron väli- ja loppumaksut. Määrällä katetaan 40 hankkeen maksuja ja vältetään tai minimoidaan viivästyskorot. Lisäksi 70 miljoonaa euroa liittyy ehdotuspyyntöön FP-7 Health-2012-Innovation-1 2012. Ehdotuspyyntö käynnistettiin heinäkuussa 2011, ja ehdotukset oli määrä jättää 4. lokakuuta 2011 ja 8. helmikuuta 2012 mennessä (kaksivaiheinen menettely). Valittujen hankkeiden ennakkomaksut on suoritettava nyt, ettei näiden tutkimushankkeiden toteuttaminen viivästyisi. 08 04 01 — Yhteistyö – Nanotieteet, nanoteknologia, materiaalit ja uudet tuotantoteknologiat (+ 63,9 miljoonaa euroa) Lokakuun puolivälissä budjettikohdan toteutusaste oli 83,4 prosenttia. Pyydetyllä lisäyksellä katetaan aikaisempiin, vuosina 2009–2011 julkaistuihin ehdotuspyyntöihin liittyviä väli- ja loppumaksuja. Lisäys hyödyttää noin 35:tä avustussopimusta, ja sen ansiosta vältetään tai minimoidaan viivästyskorot. Myös vuoden 2012 ehdotuspyyntöihin (FP7-NMP-2012-LARGE, FP7-NMP-2012-SMALL ja FP7-NMP-2012-SME) liittyvät ennakkomaksut on suoritettava, ettei näiden tutkimushankkeiden toteuttaminen viivästyisi. 08 06 01 — Yhteistyö – Ympäristö (mukaan luettuna ilmastonmuutos) (+ 39,1 miljoonaa euroa) Mukautus koskee vuoden 2012 ehdotuspyyntöihin liittyviä ennakkomaksuja ja erityisesti kaksivaiheisia FP7-ENV-2012-pyyntöjä. Arvioinnin ja neuvottelujen aikataulua on mukautettu, jotta vuonna 2012 asetetut uudet tavoitteet voitaisiin saavuttaa (260 päivää ehdotusten jättämisen määräajasta siihen, kun 75 prosenttia avustussopimuksista on allekirjoitettu). Näin ollen vähintään 75 prosenttia neuvotelluista avustussopimuksista pitäisi allekirjoittaa lokakuun loppuun mennessä ja 95–100 prosenttia vuoden loppuun mennessä. Varainhoitoasetuksen mukaan ennakkomaksut olisi suoritettava 45 päivän kuluessa avustussopimusten allekirjoittamisesta. Tarvitaan 39,1 miljoonaa euroa lisää, jotta noin 15 avustussopimuksen (yhteensä 43:sta, ehdotuspyynnön puitteissa neuvottelusta) ennakkomaksut voidaan suorittaa. Lisäystä tarvitaan myös, ettei näiden tutkimushankkeiden toteuttaminen viivästyisi. 08 10 01 — Ideat (+ 30 miljoonaa euroa) Pyydetty lisäys koskee vuoden 2012 ehdotuspyyntöihin liittyviä ennakkomaksuja (Advanced Grant- ja Starting Grant -apurahat 2012). Ehdotuspyyntöjen arvioinnin/neuvottelujen aikataulua on aikaistettu. Näillä lisämäärärahoilla on määrä suorittaa noin 35–40 ennakkomaksua. Lisäyksellä vältetään myös näiden tutkimushankkeiden toteuttamisen viivästyminen. 09 04 01 01 — Tuki tieto- ja viestintäteknologian tutkimusyhteistyölle (TVT – Yhteistyö) (+ 30 miljoonaa euroa) Seitsemänteen puiteohjelmaan liittyviä, kahdeksannen ehdotuspyynnön perusteella valittuja TVT-yhteistyöhankkeita koskevien neuvottelujen tämänhetkisen tilanteen perusteella syys- ja joulukuun 2012 välisenä aikana alkaviksi suunniteltuja hankkeita varten tarvitaan alun perin odotettua enemmän ennakkomaksuja. Vuoden loppuun mennessä on tarkoitus käsitellä 231 vuoden 2012 ehdotuspyyntöihin liittyvää ennakkomaksua. Lisäksi vuoden loppuun mennessä on suoritettava 235 aikaisempien ehdotuspyyntöjen perusteella valittuihin hankkeisiin liittyvää maksupyyntöä. Pyydetyt 30 miljoonan euron lisämäärärahat ovat ehdoton vähimmäismäärä, jotta velvoitteet kolmansia kohtaan voidaan täyttää. Toteutusaste oli lokakuun puolivälissä 70 prosenttia. On otettava huomioon, että maksuvauhti kiihtyy vuoden loppua kohti ja budjettikohdassa jäljellä olevat määrärahat käytetään loppuun joulukuun alkuun mennessä. 15 02 22 — Elinikäisen oppimisen ohjelma (+180 miljoonaa euroa) Elinikäisen oppimisen ohjelmaan käytettävissä olevat määrärahat eivät riitä kattamaan maksutarvetta vuoden loppuun. Lokakuun puolivälissä maksujen toteutus oli jo 99,4 prosenttia. Tällä hetkellä on mahdotonta suorittaa välimaksuja (160,7 miljoonaa euroa), jotka on määrä maksaa kansallisten virastojen kanssa tehtyjen sopimusten määräysten nojalla. Tarvitaan vielä 19,3 miljoonaa euroa, jotta koulutuksen, audiovisuaalialan ja kulttuurin toimeenpanoviraston (EACEA) hallinnoimien yksittäisten hankkeiden ennakko-, väli- ja loppumaksut voidaan kattaa. 15 07 77 — Ihmiset (+ 102 miljoonaa euroa) Lisäyksellä tutkimuksen toimeenpanovirasto voi kattaa vuoden 2012 loppuun mennessä suoritettavat maksut. Lokakuun puolivälissä toteutuma oli 84,9 prosenttia. Pyydetystä määrästä yli 70 prosenttia koskee ennen vuotta 2012 tehtyjä maksamatta olevia sitoumuksia. Loppumäärällä katetaan vuoden 2012 ehdotuspyyntöjen perusteella allekirjoitettavien uusien avustussopimusten ennakkomaksut, ja tavoitteeksi on asetettu avustuksen maksaminen vuoden 2012 loppuun mennessä. 3.2. Otsake 1 b: Kasvua ja työllisyyttä edistävä koheesio Otsakkeeseen 1 b pyydetään lisäämään 14 budjettikohtaan yhteensä 7 170,5 miljoonaa euroa seuraavasti: Budjetti­kohta || Budjettikohdan nimike || Maksut (euroa) 04 02 01 || Euroopan sosiaalirahaston (ESR) toimien loppuun saattaminen – Tavoite 1 (2000–2006) || 189 000 000 04 02 02 || Pohjois-Irlannin sekä Irlannin raja-alueen rauhan ja sovinnon erityisohjelman loppuun saattaminen (2000–2006) || 9 000 000 04 02 04 || Euroopan sosiaalirahaston (ESR) toimien loppuun saattaminen – Tavoite 2 (2000–2006) || 2 000 000 04 02 17 || Euroopan sosiaalirahasto (ESR) – Lähentyminen || 1 837 000 000 04 02 19 || Euroopan sosiaalirahasto (ESR) – Alueellinen kilpailukyky ja työllisyys || 1 060 000 000 04 02 20 || Euroopan sosiaalirahasto (ESR) – Operatiivinen tekninen apu (2007–2013) || 3 500 000 13 03 01 || Euroopan aluekehitysrahaston (EAKR) toimien loppuun saattaminen – Tavoite 1 (2000–2006) || 790 000 000 13 03 04 || Euroopan aluekehitysrahaston (EAKR) toimien loppuun saattaminen – Tavoite 2 (2000–2006) || 80 000 000 13 03 13 || Yhteisön Interreg III -aloitteen (2000–2006) loppuun saattaminen || 50 000 000 13 03 16 || Euroopan aluekehitysrahasto (EAKR) – Lähentyminen || 1 400 000 000 13 03 19 || Euroopan aluekehitysrahasto (EAKR) – Euroopan alueiden yhteistyö || 400 000 000 13 04 01 || Koheesiorahasto – Aikaisempien hankkeiden loppuun saattaminen (ennen vuotta 2007) || 250 000 000 13 04 02 || Koheesiorahasto || 1 100 000 000 Yhteensä || 7 170 500 000 Edellisen kauden (2000–2006) ohjelmien loppuun saattamisen osalta komissio on valmis suorittamaan useiden ohjelmien loppumaksut. Monissa budjettikohdassa tällaiset määrärahat on kuitenkin joko käytetty loppuun tai ne loppuvat pian. Siksi on välttämätöntä lisätä vuoden 2012 talousarvion määrärahoja, sillä vastaavia määrärahoja ei ole budjetoitu vuoden 2013 alustavaan talousarvioon. Vuosien 2007–2013 uusien ohjelmien osalta jäsenvaltioilta 15. lokakuuta vastaanotetut maksuhakemukset koskevat suurempaa summaa kuin viime vuonna samaan aikaan vastaanotetuissa maksuhakemuksissa. Lisäksi komission on täytynyt suorittaa vuoden 2012 talousarviosta viime vuoden maksuhakemuksia, jotka olisi voitu maksaa vuonna 2011, jos määrärahoja olisi ollut käytettävissä. Koska käytettävissä olevat määrärahat ovat vain hieman suuremmat kuin viime vuonna, maksumäärärahojen lisäys on välttämätön, jotta säädöksiin perustuvat velvoitteet voidaan täyttää ja jotta vuoden lopussa ei olisi liikaa maksamattomia maksuhakemuksia, joita ei vuonna 2013 ehkä pystyttäisi hoitamaan asianmukaisesti. 04 02 01 — Euroopan sosiaalirahaston (ESR) toimien loppuun saattaminen – Tavoite 1 (2000–2006) (+ 189 miljoonaa euroa) Budjettikohdan määrärahat oli jo lokakuun alussa käytetty lähes loppuun (toteutusaste oli 99,8 prosenttia). Lisämäärä tarvitaan kattamaan ohjelmien päättämiseen liittyviä maksutarpeita ja se koskee vain kiistattomia summia, jotka on saatu analysoimalla päättämisasiakirjat tarkasti. 04 02 02 — Pohjois-Irlannin sekä Irlannin raja-alueen rauhan ja sovinnon erityisohjelman loppuun saattaminen (2000–2006) (+ 9 miljoonaa euroa) Budjettikohtaan tarvitaan lisää maksumäärärahoja, jotta ohjelman loppumaksut voidaan kattaa vuoden loppuun mennessä. Budjettikohtaan ei vuonna 2012 otettu yhtään maksumäärärahoja. 04 02 04 — Euroopan sosiaalirahaston (ESR) toimien loppuun saattaminen – Tavoite 2 (2000–2006) (+ 2 miljoonaa euroa) Budjettikohdan käytettävissä olevat määrärahat oli lokakuun puolivälissä käytetty lähes loppuun (jäljellä oli alle 2 miljoonaa euroa). Tarvitaan vielä 2 miljoonan euron lisäys, jotta kahden päättämistä lähestyvän ohjelman loppumaksut voidaan suorittaa. 04 02 17 — Euroopan sosiaalirahasto (ESR) — Lähentyminen (+ 1 837 miljoonaa euroa) Budjettikohdan maksutarpeita koskevaa arviota on tarkistettu ylöspäin viimeisimmän komission tekemän Euroopan sosiaalirahaston täytäntöönpanoa koskevan analyysin perusteella. Käytettävissä olevien määrärahojen toteutusaste oli lokakuun puolivälissä 96,3 prosenttia. Lisämäärärahoja tarvitaan kattamaan loppuvuoden tarpeet, sillä määrärahat on pian käytetty loppuun. Viime vuonna samaan aikaan toteutusaste oli 74 prosenttia vuoden lopun toteutumasta. 04 02 19 — Euroopan sosiaalirahasto (ESR) — Alueellinen kilpailukyky ja työllisyys (+ 1 060 miljoonaa euroa) Budjettikohdan maksutarpeita koskevaa arviota on tarkistettu ylöspäin viimeisimmän komission tekemän Euroopan sosiaalirahaston täytäntöönpanoa koskevan analyysin perusteella. Budjettikohdan määrärahat on lokakuussa käytetty loppuun, ja maksupyyntöjä on odottamassa budjettikohdan lisäystä. Maksamatta olevat pyynnöt koskevat 14:ää jäsenvaltiota ja erityisesti Saksaa ja Yhdistynyttä kuningaskuntaa. 04 02 20 — Euroopan sosiaalirahasto (ESR) – Operatiivinen tekninen apu (2007–2013) (+ 3,5 miljoonaa euroa) Lokakuun puolivälissä budjettikohdan toteutusaste oli 99,6 prosenttia käytettävissä olevista määrärahoista. Lisämäärärahoja tarvitaan kattamaan loppuvuoden tarpeet. 13 03 01 — Euroopan aluekehitysrahaston (EAKR) toimien loppuun saattaminen – Tavoite 1 (2000–2006) (+ 790 miljoonaa euroa) Budjettikohtaan liittyvien toimenpideohjelmien päättäminen on edennyt hyvin nopeasti. Käytettävissä olevien määrärahojen toteutusaste oli lokakuun puolivälissä 95,7 prosenttia. Lisämäärä tarvitaan kattamaan ohjelmien päättämiseen liittyviä maksutarpeita, ja se koskee vain kiistattomia summia, jotka on saatu analysoimalla päättämisasiakirjat tarkasti. 13 03 04 — Euroopan aluekehitysrahaston (EAKR) toimien loppuun saattaminen – Tavoite 2 (+ 80 miljoonaa euroa) Käytettävissä olevien määrärahojen toteutusaste oli lokakuun puolivälissä 94,2 prosenttia. Päättämiset etenevät nopeasti, eivätkä jäljellä olevat maksumäärärahat riitä kattamaan tarvetta. Maksamatta on kiistattomia summia, jotka on saatu analysoimalla päättämisasiakirjat tarkasti. Maksumäärärahoja tarvitaan siis lisää, jotta loppumaksujen suhteen voidaan edetä. 13 03 13 — Yhteisön Interreg III -aloitteen (2000–2006) loppuun saattaminen (+ 50 miljoonaa euroa) Lokakuun puolivälissä budjettikohdan maksumäärärahat oli kokonaisuudessaan käytetty. Lisämäärä tarvitaan kattamaan ohjelmien päättämiseen liittyviä maksutarpeita, ja se koskee vain kiistattomia summia, jotka on saatu analysoimalla päättämisasiakirjat tarkasti. 13 03 16 — Euroopan aluekehitysrahasto (EAKR) – Lähentyminen (+ 1 400 miljoonaa euroa) Budjettikohdan maksutarpeita koskevaa arviota on tarkistettu ylöspäin viimeisimmän komission tekemän Euroopan aluekehitysrahaston täytäntöönpanoa koskevan analyysin perusteella. Analyysin tulokset viittaavat siihen, että jäsenvaltioilta ennen vuoden loppua odotettavissa olevat maksupyynnöt tulevat olemaan huomattavasti suurempia kuin käytettävissä olevat määrärahat. Ennakoitua suuremmat maksutarpeet johtuvat myös siitä, että eräät vuonna 2011 vastaanotetut maksupyynnöt voitiin maksaa vasta vuonna 2012 (noin 4,6 miljardia euroa tästä budjettikohdasta). Lokakuun puolivälissä budjettikohdan määrärahojen toteutusaste oli 77,5 prosenttia, kun se viime vuonna samaan aikaan oli 68,4 prosenttia. 13 03 19 — Euroopan aluekehitysrahasto (EAKR) – Euroopan alueiden välinen yhteistyö (+ 400 miljoonaa euroa) Lokakuun alussa budjettikohdan toteutusaste oli jo 99,7 prosenttia käytettävissä olevista määrärahoista. Viime vuonna samaan aikaan toteutusaste oli 60 prosenttia vuoden lopun toteutumasta. Lisämäärärahoja tarvitaan kattamaan jäsenvaltioiden tulevat maksupyynnöt. 13 04 01 — Koheesiorahasto – Aikaisempien hankkeiden loppuun saattaminen (ennen vuotta 2007) (+ 250 miljoonaa euroa) Ennakoitua suuremmat maksutarpeet johtuvat pääasiassa siitä, että koheesiorahastohankkeiden päättäminen on edennyt tänä vuonna nopeasti, ja ennusteet viittaavat siihen, että suuntaus jatkuu. Lokakuun puolivälissä budjettikohdasta käytettävissä olevien maksumäärärahojen toteutusaste oli 92,9 prosenttia, kun se viime vuonna samaan aikaan oli vain 52 prosenttia. 13 04 02 — Koheesiorahasto (+ 1 100 miljoonaa euroa) Budjettikohdan maksutarpeita koskevaa arviota on tarkistettu ylöspäin viimeisimmän komission tekemän koheesiorahaston täytäntöönpanoa koskevan analyysin perusteella. Analyysin tulokset viittaavat siihen, että jäsenvaltioilta odotettavissa olevat maksupyynnöt tulevat olemaan huomattavasti suurempia kuin käytettävissä olevat määrärahat. Budjettikohdasta käytettävissä olevien maksumäärärahojen toteutusaste oli lokakuun puolivälissä jo 76,2 prosenttia eli huomattavasti korkeampi kuin viime vuonna samaan aikaan (48 prosenttia), ja maksuhakemuksia odotetaan vielä lisää. 3.3. Otsake 2: Luonnonvarojen suojelu ja hallinta Otsakkeeseen 2 pyydetään lisäämään kolmeen budjettikohtaan yhteensä 1 169 miljoonaa euroa seuraavasti: Budjetti­kohta || Budjettikohdan nimike || Maksut (euroa) 05 04 02 01 || Euroopan maatalouden ohjaus- ja tukirahaston ohjausosaston ohjelmien loppuun saattaminen – Tavoitteeseen 1 kuuluvat alueet (2000–2006) || 111 000 000 05 04 05 01 || Maaseudun kehittämisohjelmat || 1 041 000 000 17 04 01 01 || Eläintautien hävittämistä ja seurantaa sekä sellaisten eläinten fyysisen kunnon seurantaa koskevat ohjelmat, jotka luokitellaan terveydelle vaarallisiksi jonkin ulkoisen tekijän vuoksi – Uudet toimenpiteet || 17 000 000 Yhteensä || 1 169 000 000 05 04 02 01 — Euroopan maatalouden ohjaus- ja tukirahaston ohjausosaston ohjelmien loppuun saattaminen – Tavoitteeseen 1 kuuluvat alueet (2000–2006) (+ 111 miljoonaa euroa) Käytettävissä olevat maksumäärärahat eivät riitä kaikkien vuodeksi 2012 ennakoitujen loppumaksujen suorittamiseen. Tämä johtuu siitä, että etenkin Espanjassa, Italiassa ja Portugalissa päätetään vuonna 2012 merkittäviä ohjelmia, jotka ovat jo hyvin pitkällä päättämisprosessissa. 05 04 05 01 — Maaseudun kehittämisohjelmat (+ 1 041 miljoonaa euroa) Maaseudun kehittämisohjelmia koskevat viimeiset vuoden 2012 talousarviosta suoritettavat maksut liittyvät jäsenvaltioiden kolmannen vuosineljänneksen menoilmoituksiin, jotka on toimitettava komissiolle 10. marraskuuta mennessä. Komission jäsenvaltioilta pyytämät ja syyskuun alussa saamat tarkistetut ennusteet viittaavat siihen, että kauden 2007–2013 maaseudun kehittämisohjelmien maksumäärärahat eivät riitä kattamaan tarpeita. Viime vuosien aikana suuntaus on kuitenkin ollut se, että ennusteet selvästi ylittävät ilmoitukset (11 prosentilla vuonna 2011). Siksi komissio on ottanut varovaisen linjan, ja maksumäärärahojen lisäyspyyntö perustuu näihin tarkistettuihin ennusteisiin, joista komissio on vähentänyt 15 prosenttia. Se tarkoittaisi, että kolmannen neljänneksen menoilmoitukset olisivat samaa suuruusluokkaa kuin viime vuonna. Komissio aikoo seurata tarkasti tulevia kolmannen neljänneksen menoilmoituksia ja ilmoittaa budjettivallan käyttäjälle mahdollisista muutoksista maksumäärärahojen lisätarpeissa. 17 04 01 01 – Eläintautien hävittämistä ja seurantaa sekä sellaisten eläinten fyysisen kunnon seurantaa koskevat ohjelmat, jotka luokitellaan terveydelle vaarallisiksi jonkin ulkoisen tekijän vuoksi — Uudet toimenpiteet (+ 17 miljoonaa euroa) Maksumäärärahoja tarvitaan lisää, jotta voidaan kattaa jäsenvaltioille maksamatta olevat velvoitteet vuodelta 2010 ja sitä aiemmilta vuosilta eläintautien hävittämistä koskevien ohjelmien mukaisesti ja jotta voidaan toteuttaa vuoden 2011 ohjelmat, joiden osarahoitusaste on suurempi. Rahoitustarve ohjelmien ennakkomaksujen palauttamiseksi jäsenvaltioille täysimääräisinä on 17 miljoonaa euroa. Sitoumusten osalta vuoden 2012 suotuisa eläinten terveystilanne tarkoittaa, että kaikki välttämättömät sitoumukset on jo tehty eikä jäljellä olevia maksusitoumusmäärärahoja tarvita vuonna 2012 (ks. 4 kohta jäljempänä). 3.4. Otsake 3 a: Vapaus, turvallisuus ja oikeus Otsakkeeseen 3 a pyydetään lisäämään yhteen budjettikohtaan yhteensä 10 miljoonaa euroa seuraavasti: Budjetti­kohta || Budjettikohdan nimike || Maksut (euroa) 18 02 09 || Euroopan paluurahasto || 10 000 000 Yhteensä || 10 000 000 18 02 09 — Euroopan paluurahasto (+ 10 miljoonaa euroa) Euroopan paluurahastoon vuodeksi 2012 osoitetut maksumäärärahat eivät riitä vuoden 2012 vuosiohjelmien ensimmäisten ennakkomaksujen suorittamiseen. Oikeusperustan mukaan ennakkomaksuna suoritetaan automaattisesti 50 prosenttia sitoumuksista, kun kansalliset vuosiohjelmat on hyväksytty. Siksi pyydetään 10 miljoonan euron lisäystä, jotta maksamatta olevat ensimmäiset ennakkomaksut voidaan suorittaa jäsenvaltioille. 3.5. Otsake 4: EU maailmanlaajuisena toimijana Otsakkeeseen 4 pyydetään lisäämään neljään budjettikohtaan yhteensä 67,1 miljoonaa euroa seuraavasti: Budjetti­kohta || Budjettikohdan nimike || Maksut (euroa) 19 08 01 03 || Euroopan naapuruus- ja kumppanuuspolitiikkaan liittyvä rahoitusyhteistyö Itä-Euroopan kanssa || 12 000 000 21 05 01 01 || Terveys || 14 400 000 23 02 01 || Humanitaarinen apu || 23 687 548 23 02 02 || Elintarvikeapu || 17 000 000 Yhteensä || 67 087 548 19 08 01 03 — Euroopan naapuruus- ja kumppanuuspolitiikkaan liittyvä rahoitusyhteistyö Itä-Euroopan kanssa (+ 12 miljoonaa euroa) Vuoden 2012 maksutarpeita on tarkistettu ja päivitetty vuoden puolivälissä tehdyn arvioinnin perusteella. Maksumäärärahoja tarvitaan 83 miljoonaa euroa. Tästä suurin osa voidaan kattaa kohdentamalla varoja uudelleen budjettikohdan sisällä, mutta katettavaksi jää vielä 12 miljoonaa euroa. Budjettikohdan toteutusaste on ollut lähellä 100:a prosenttia viimeisten kolmen varainhoitovuoden aikana. Kyseessä on budjettikohta, jossa maksuvauhti kiihtyy vuoden lopussa. Tähän on kaksi rakenteellista syytä. Ensimmäinen on vuotuisten toimintasuunnitelmien laatiminen, jossa kunkin vuoden alkupuoliskolla painopiste on sitoumuksissa. Toinen on itäisiä naapurimaita koskevien suurten maksujen profiili. Ne ovat tyypillisesti tukieriä ja ennakkomaksuja investointivälineisiin (esim. naapuruuspolitiikan investointiväline ja Euro─Välimeri-investointi- ja kumppanuusväline FEMIP). Tämäntyyppiset maksut ovat melko hyvin ennustettavissa, ja ne suoritetaan yleensä vuoden lopussa. 21 05 01 01 — Terveys (+ 14,4 miljoonaa euroa) Lokakuun alussa tämän budjettikohdan maksuista oli toteutettu 100 prosenttia. Yhteensä 29 miljoonan euron lisäystarpeesta 14,6 miljoonaa euroa on voitu sisällyttää kokonaismäärärahasiirtoon. Jäljelle jääviä 14,4:ää miljoonaa euroa pyydetään tässä lisätalousarviossa. Tähän budjettikohtaan kuuluu tällä hetkellä yhteensä 128 avustussopimusta ja 13 kansainvälisten järjestöjen kanssa tehtyä rahoitussopimusta. Maksumäärärahojen tarve on suurempi kuin alun perin ennakoitiin, mikä johtuu vuoden 2011 lopulla ja vuoden 2012 alussa allekirjoitettuihin sopimuksiin liittyvistä maksupyynnöistä. On pantava merkille, että – sopimukset allekirjoitettiin ENPI:n puitteissa valtiosta riippumattomien toimijoiden HIV:n ja AIDSin ehkäisyä ja hoitoa koskevien valmiuksien kehittämistä koskevien ehdotuspyyntöjen perusteella vasta joulukuun 2011 loppuun mennessä, ja siksi ensimmäiset näitä sopimuksia koskevat maksut viivästyivät, ja ne siirrettiin vuodelta 2011 vuodelle 2012; – YK:n väestörahaston (UNFPA) kanssa tehtyä vuoden 2011 maksuosuussopimusta koskevia ensimmäisiä maksuja ei suoritettu kokonaan vuonna 2011, vaan maksettavaa jäi vuoden 2012 määrärahoista; kun alustava talousarvio vuodeksi 2012 esitettiin (huhtikuussa 2011), vuoden 2012 toimintaohjelman määrittäminen oli vasta alkuvaiheessa eikä kaikkia toimintaohjelmasta seuraavia maksutarpeita ollut määritetty; – alun perin vuodeksi 2013 ennustettu loppumaksu Global Alliance for Vaccines and Immunisation -järjestölle suoritetaankin vuonna 2012, koska hanke saatiin päätökseen ennakoitua aiemmin. 23 02 01 — Humanitaarinen apu (+ 23,7 miljoonaa euroa) Budjettivallan käyttäjän alun perin hyväksymät humanitaarisen avun budjettikohdan maksumäärärahat olivat 35 miljoonaa euroa pienemmät kuin maksusitoumusmäärärahat. Samaan aikaan vuodeksi 2012 tarvittavat maksumäärärahat ovat lähellä sitoumuksia ja tuorein vielä maksamatta oleva sitoumus (2010/2011) on 159 miljoonaa euroa. Lokakuun puolivälissä budjettikohdan maksuista oli toteutettu 99,0 prosenttia. Lisäksi humanitaarisen avun budjettikohtaan on lisätty 150 miljoonaa euroa maksusitoumusmäärärahoja Sudanin, Etelä-Sudanin, Jemenin, Syyrian, Afrikan sarven ja Pakistanin humanitaaristen kriisien hoitamista varten. Lisäykset on tehty käyttämällä hätäapuvarausta ja uudelleenkohdentamalla otsakkeen 4 määrärahoja. Maksumäärärahoja lisättiin vain 58 prosenttia sitoumusten määrästä, vaikka komissio suorittaa 80 prosentin ennakkomaksut humanitaaristen operaatioiden alkaessa. Siksi komissio on erikseen maininnut siirtopyynnöissään budjettivallan käyttäjälle, että maksumäärärahoja pyydetään lisää vuoden kuluessa. Tarvittavista 88 miljoonasta eurosta 64,3 miljoonaa euroa on jo pyydetty kokonaismäärärahasiirron puitteissa. 23 02 02 — Elintarvikeapu (+ 17 miljoonaa euroa) Budjettivallan käyttäjän alun perin hyväksymät elintarvikeavun budjettikohdan maksumäärärahat olivat 21 miljoonaa euroa pienemmät kuin maksusitoumusmäärärahat. Samaan aikaan vuodeksi 2012 tarvittavat maksumäärärahat ovat lähellä sitoumuksia ja tuorein vielä maksamatta oleva sitoumus (2010/2011) on 63 miljoonaa euroa. Lokakuun alussa tämän budjettikohdan maksuista oli toteutettu 100 prosenttia. Elintarvikeavun budjettikohtaan on lisätty 90 miljoonaa euroa maksusitoumusmäärärahoja Sahelin ja Sudanin/Etelä-Sudanin humanitaaristen kriisien hoitamiseen ja Afrikan sarven elintarvikekriisin hoitamiseen. Lisäykset on tehty käyttämällä hätäapuvarausta ja kohdentamalla uudelleen otsakkeen 4 määrärahoja. Maksumäärärahoja lisättiin vain 19 prosenttia sitoumusten määrästä, vaikka komissio suorittaa 80 prosentin ennakkomaksut humanitaaristen operaatioiden alkaessa. Siksi komissio on jo maininnut siirtopyynnöissään budjettivallan käyttäjälle, että maksumäärärahoja saatetaan tarvita lisää vuoden kuluessa. Tarvittavista 51 miljoonasta eurosta 34 miljoonaa euroa on jo pyydetty kokonaismäärärahasiirron puitteissa. 4. Maksusitoumus- ja maksumäärärahojen vähennykset Komissio on määrittänyt budjettikohtia, joissa kaikkia maksusitoumusmäärärahoja ei käytetä vuoden loppuun mennessä, ja ehdottaa budjetoitujen maksusitoumusmäärärahojen vähentämistä vastaavasti. Joissakin tapauksissa käytettävissä on myös vastaava määrä maksumäärärahoja, jotka kohdennetaan uudelleen tässä lisätalousarviossa. Kyseiset vähennykset koskevat 133,4 miljoonan euron maksusitoumusmäärärahoja ja 47,4 miljoonan euron maksumäärärahoja. Seuraavassa esitetään niistä luettelo otsakkeittain: Budjetti­kohta || Budjettikohdan nimike || Maksu­sitoumukset euroa || Maksut euroa || Perustelut 09 02 04 01 || Euroopan sähköisen viestinnän sääntelyviranomaisten yhteistyöelin (BEREC) — Virasto — Rahoitusosuus osastoihin 1 ja 2 || - 1 102 937 || || BEREC-viraston hallintokomitea hyväksyi viraston lisätalousarvion 19. elokuuta 2012. Ehdotettu maksusitoumusmäärärahojen vähennys vastaa vuoden 2012 talousarviossa virastolle annetun EU:n avustuksen ja BEREC-viraston lisätalousarvion erotusta. 26 02 01 || Julkisia tavaranhankintoja, rakennusurakoita ja palveluita koskevien sopimusten tekomenettelyt || - 1 600 000 || || Alkuperäisistä ennusteista poiketen toimielinten julkaisujen ja muuntyyppisten tiedonantojen määrä on laskenut huomattavasti vuoden 2012 kolmen ensimmäisen neljänneksen aikana. Lisäksi joulukuussa 2012 tulee voimaan uusi tuotantosopimus, joka alentaa hintoja. Nämä tekijät aiheuttavat maksusitoumusmäärärahojen ylijäämän. 29 02 03 || Unionin tilasto-ohjelma vuosiksi 2008–2012 || - 5 000 000 || || Komissio hyväksyi kesäkuussa 2011 EU:n turvallisuustutkimusta koskevan asetusehdotuksen. Komission ehdotuksen mukaan jäsenvaltioiden olisi toteutettava EU:n turvallisuustutkimus vuonna 2013. Eurostat on kohdentanut tarvittavat määrärahat vuodeksi 2012, jotta turvallisuustutkimus voidaan toteuttaa heti asetuksen hyväksymisen jälkeen. Lainsäädäntöprosessin aikana on käynyt ilmi, että tarvitaan enemmän aikaa, jotta unionin lainsäätäjän tasolla päästään asiasta sopimukseen. Asetuksen hyväksyminen tapahtunee vuonna 2013 eli vuotta myöhemmin kuin alun perin suunniteltiin. Hankkeeseen kohdennettiin alun perin 6 miljoonaa euroa, joista 5 miljoonaa euroa jää käyttämättä ja voidaan siis kohdentaa uudelleen. Otsake 1a yhteensä || - 7 702 937 || 0 || 05 04 05 02 || Maaseuturahaston asiantuntija-apu || - 13 000 000 || || On odotettavissa, että käytettävissä olevia maksusitoumusmäärärahoja ei tulla käyttämään loppuun, vaan ylijäämää jää 13 miljoonaa euroa. Budjettikohdan alikäyttö vuonna 2012 on jo otettu huomioon alustavassa talousarviossa vuodeksi 2013. 11 03 01 || Kansainväliset kalastussopimukset || - 49 606 || - 76 191 || Määrärahoja jää jäljelle, kun kaikkiin vuonna 2012 voimassa oleviin kansainvälisiin kalastussopimuksiin liittyvät sitoumukset on tehty ja osa maksamatta olevista sitoumuksista (Madagaskarin ja Kiribatin kanssa tehtyihin sopimuksiin liittyvä alakohtainen tuki ja vuodelta 2010 peräisin oleva korvaus Guinealle) on selvitetty. 11 03 02 || Kansainvälisille järjestöille maksettavat rahoitusosuudet || - 798 015 || || Vuotuinen maksuosuus kahdelle alueelliselle järjestölle ei tule maksettavaksi tänä vuonna, koska järjestöjen valtuuksien voimaantulo on viivästynyt. Lisäksi valuuttakurssien heilahtelut ovat pienentäneet menoja. 11 03 04 || Yhdistyneiden Kansakuntien vuoden 1982 merioikeusyleissopimuksella luotuihin elimiin liittyvät EU:n rahoitusosuudet || - 33 234 || - 22 877 || Vuotuinen rahoitusosuus on alun perin ennakoitua pienempi. 11 06 11 || Euroopan kalatalousrahasto (EKTR) – Operatiivinen tekninen apu || - 477 119 || || Vuonna 2012 toteutettuja toimia koskeva maksuosuus on alun perin ennakoitua pienempi. 11 07 02 || Tuki kalavarojen hoitoon (tieteellisten lausuntojen parantaminen) || - 240 000 || || Määrärahoja ei vuonna 2012 tarvita, koska tieteellisiä lausuntoja koskevan puitesopimuksen viimeistely on viivästynyt. 17 04 01 01 || Eläintautien hävittämistä ja seurantaa sekä sellaisten eläinten fyysisen kunnon seurantaa koskevat ohjelmat, jotka luokitellaan terveydelle vaarallisiksi jonkin ulkoisen tekijän vuoksi – Uudet toimenpiteet || - 57 640 000 || || Koska eläinten terveystilanne on ollut vuonna 2012 suotuisa, kaikki välttämättömät sitoumukset on jo tehty eikä jäljellä olevia maksusitoumusmäärärahoja tarvita vuonna 2012 17 04 03 01 || Eläintautien ja muiden ihmisten terveydelle vaarallisten eläimissä esiintyvien tautien hätärahasto – Uudet toimenpiteet || - 4 400 000 || || Koska eläinten terveystilanne on ollut vuonna 2012 suotuisa, hätärahastolle osoitetut rahoituspyynnöt ovat vain puolet vuoden alussa asetusta määrästä. Edellä 3 kohdassa selostetaan 17 miljoonan lisäys maksuissa. 17 04 07 01 || Rehun ja elintarvikkeiden turvallisuus ja siihen liittyvät toimet – Uudet toimenpiteet || - 3 380 000 || || Tänä vuonna rahoitettavia toimia on vähemmän kuin alun perin suunniteltiin. Otsake 2 yhteensä || - 80 017 976 || - 99 068 || 09 02 05 || Muut toimet audiovisuaali- ja viestinalalla || - 40 741 || || Ehdotettu maksusitoumusmäärärahojen vähennys johtuu internetin sisällöntuottajien liiketoimintamallien selvittämiseksi kaavaillun hankintamenettelyn peruuttamisesta (SMART2012/0030), koska eräs toinen komission yksikkö on toteuttamassa vastaavaa selvitystä. Otsake 3 b yhteensä || - 40 741 || 0 || 40 02 41 || Jaksotetut määrärahat — Kansainväliset kalastussopimukset (varaus) || - 45 652 520 || - 47 252 520 || Kaikkia tällä hetkellä neuvoteltavia sopimuksia ei hyväksytä vuoden loppuun mennessä (Marokko, Gabon, Salomonsaaret, Guinea-Bissau). Siksi tätä tarkoitusta varten varaukseen otettuja määrärahoja ei tulla käyttämään vuonna 2012. Rahoitustoimenpiteitä koskevat varaukset yhteensä || - 45 652 520 || - 47 252 520 || KAIKKI YHTEENSÄ || - 133 414 172 || - 47 351 588 || 5. Tiivistelmätaulukko rahoituskehyksen otsakkeittain Rahoituskehys Otsake/alaotsake || Vuoden 2012 rahoituskehys || Talousarvio 2012 (ml. LT nro 1–3/2012 ja LTE nro 4–5/2012) || LTE nro 6/2012 || Talousarvio 2012 (ml. LT nro 1–3/2012 ja LTE nro 4–6/2012) MSM || MM || MSM || MM || MSM || MM || MSM || MM 1. KESTÄVÄ KASVU || || || || || || || || 1a. Kasvua ja työllisyyttä edistävä kilpailukyky || 14 853 000 000 || || 15 403 000 000 || 11 482 916 106 || - 7 702 937 || 625 316 535 || 15 395 297 063 || 12 108 232 641 Liikkumavara || || || - 50 000 000 || || || || - 42 297 063 || 1b. Kasvua ja työllisyyttä edistävä koheesio || 52 761 000 000 || || 52 752 576 141 || 43 835 746 321 || || 7 170 500 000 || 52 752 576 141 || 51 006 246 321 Liikkumavara || || || 8 423 859 || || || || 8 423 859 || Yhteensä || 67 614 000 000 || || 68 155 576 141 || 55 318 662 427 || - 7 702 937 || 7 795 816 535 || 68 147 873 204 || 63 114 478 962 Liikkumavara[12] || || || - 41 576 141 || || || || - 33 873 204 || 2. LUONNONVAROJEN SUOJELU JA HALLINTA || || || || || || || || josta markkinoihin liittyvät menot ja suorat tuet || 48 093 000 000 || || 43 969 637 305 || 43 875 978 049 || - 65 420 000 || 17 000 000 || 43 904 217 305 || 43 892 978 049 Yhteensä || 60 810 000 000 || || 59 975 774 185 || 57 034 220 262 || - 125 670 494 || 1 121 648 412 || 59 850 103 691 || 58 155 868 674 Liikkumavara || || || 834 225 815 || || || || 959 896 309 || 3. KANSALAISUUS, VAPAUS, TURVALLISUUS JA OIKEUS || || || || || || || || 3a. Vapaus, turvallisuus ja oikeus || 1 406 000 000 || || 1 367 806 560 || 835 577 878 || || 10 000 000 || 1 367 806 560 || 845 577 878 Liikkumavara || || || 38 193 440 || || || || 38 193 440 || 3b. Kansalaisuus || 699 000 000 || || 1 385 690 821 || 1 336 954 221 || - 40 741 || || 1 385 650 080 || 1 336 954 221 Liikkumavara || || || 1 563 220 || || || || 1 603 961 || Yhteensä || 2 105 000 000 || || 2 753 497 381 || 2 172 532 099 || - 40 741 || 10 000 000 || 2 753 456 640 || 2 182 532 099 Liikkumavara[13] || || || 39 756 660 || || || || 39 797 401 || 4. EU MAAILMANLAAJUISENA TOIMIJANA || 8 997 000 000 || || 9 405 937 000 || 6 955 083 523 || || 67 087 548 || 9 405 937 000 || 7 022 171 071 Liikkumavara[14] || || || - 150 000 000 || || || || - 150 000 000 || 5. HALLINTO || 8 523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Liikkumavara[15] || || || 327 358 004 || || || || 327 358 004 || YHTEENSÄ || 148 049 000 000 || 141 360 000 000 || 148 570 426 703 || 129 758 235 307 || - 133 414 172 || 8 994 552 495 || 148 437 012 531 || 138 752 787 802 Liikkumavara || || || 1 209 764 338 || 12 445 957 052 || || || 1 43 178 510 || 3 451 404 557 [1] EYVL L 248, 16.9.2002, s. 1. [2] EUVL L 56, 29.2.2012, s. 1. [3] EUVL L 184, 13.7.2012, s. 1. [4] EUVL L 214, 10.8.2012, s. 1. [5] EUVL L 221, 17.8.2012, s. 1. [6] COM(2012) 340. [7] COM(2012) 536. [8] EYVL L 130, 31.5.2000, s. 1. [9] Asetuksen (EY, Euratom) N:o 1150/2000 10 artiklan 4, 5 ja 8 kohdan soveltamisen tuloksena olevat edellisten varainhoitovuosien alv-perusteisiin perustuvat saldot ja niiden mukautukset. [10] Asetuksen (EY, Euratom) N:o 1150/2000 10 artiklan 6–8 kohdan soveltamisen tuloksena olevat edellisten varainhoitovuosien bruttokansantuloon perustuvat saldot ja niiden mukautukset. [11] Päätöksen 2007/436/EY, Euratom 2 artiklan 1 kohdan a alakohdassa tarkoitetut tullimaksut ja muut maksut. [12] Euroopan globalisaatiorahastoa ei oteta huomioon laskettaessa otsakkeen 1 a liikkumavaraa (500 miljoonaa euroa). Enimmäismäärän ylittävät 50 miljoonaa euroa rahoitetaan joustovälineestä. [13] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17. toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). [14] Otsakkeen 4 vuoden 2012 liikkumavaraa laskettaessa ei ole otettu huomioon hätäapuvarauksen määrärahoja (258,9 miljoonaa euroa). Enimmäismäärän ylittävät 150 miljoonaa euroa rahoitetaan joustovälineestä. [15] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (84 miljoonaa euroa).